ECL บวกแรง 3 วันพุ่งกว่า 11% โบรกฯชี้เทคนิคขาขึ้นลุ้นทดสอบแนวต้าน 1.80 บาท
ECL บวกแรง 3 วันพุ่งกว่า 11% โบรกฯชี้เทคนิคขาขึ้นลุ้นทดสอบแนวต้าน 1.80 บาท โดย ณ เวลา 10.43 น. อยู่ที่ระดับ 1.76 บาท บวก 0.08 บาท หรือ 4.76% สูงสุดที่ระดับ 1.77 บาท ต่ำสุดที่ระดับ 1.71 บาท ด้วยมูลค่าการซื้อขาย 31.60 ล้านบาท
ECL บวกแรง 3 วันพุ่งกว่า 11% โบรกฯชี้เทคนิคขาขึ้นลุ้นทดสอบแนวต้าน 1.80 บาท
5 ก.ค. 2562

ผู้สื่อข่าวรายงานว่า ราคาหุ้น บริษัท ตะวันออกพาณิชย์ลีสซิ่ง จำกัด (มหาชน) หรือ ECL ณ เวลา 10.43 น. อยู่ที่ระดับ 1.76 บาท บวก 0.08 บาท หรือ 4.76% สูงสุดที่ระดับ 1.77 บาท ต่ำสุดที่ระดับ 1.71 บาท ด้วยมูลค่าการซื้อขาย 31.60 ล้านบาท โดยราคาหุ้นปรับตัวเพิ่มขึ้นแรงต่อเนื่อง 3 วันติดนับตั้งแต่ราคาปิดที่ระดับ 1.57 บาท เมื่อวันที่ 1 ก.ค.62 คิดเป็นการปรับตัวขึ้น 0.18 บาท หรือ 11.39%

ด้านนักวิเคราะห์ บล.ซีจีเอส-ซีไอเอ็มบี ระบุว่า ราคาหุ้น ECL ปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มขึ้นต่อเนื่อง หลังจากเคลื่อนไหวออกด้านข้างเพื่อสร้างฐาน ในขณะที่โครงสร้างในระยะยาวยังมีโอกาสฟื้นตัวต่อเนื่อง
MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นเคลื่อนไหวเหนือแนวโน้มลง RSI ปรับตัวเพิ่มขึ้นเหนือระดับ 60
โดยแนะนำซื้อ ECL โดยมีแนวรับที่ 1.68 และ 1.65 เพื่อคาดหวังการปรับตัวเพิ่มขึ้นไปทดสอบแนวต้านที่ 1.75 และ 1.80 เป็นจุดขายทำกำไร         STOP LOSS ถ้าราคาหุ้นปิดต่ำกว่า 1.57 ลงไป